8. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Οίκ. 2825 της 13 Σεπτ./12 Οκτ.  1979 (ΦΕΚ Β΄ 922) Περί καθορισμού δικαιολογητικών που απαιτούνται για χορήγηση αδειών ιδρύσεως και λειτουργίας ιδιωτικών επιχειρήσεων περιθάλψεως υπερηλίκων και από κινητική αναπηρία ανιάτως πασχόντων ατόμων, καθώς και των προσωρινών αδειών λειτουργίας. Έχοντας υπόψη: 1.Τις διατάξεις του Ν.Δ. 1118/1972 «περί ιδιωτικών επιχειρήσεων περιθάλψεως ηλικιωμένων ή εκ κινητικής αναπηρίας ανιάτως πασχόντων», όπως αντικαταστάθηκαν και συμπληρώθηκαν με το Νόμ. 877/1979 (ΦΕΚ 55/1979). 2.Τις διατάξεις του Π.Δ. 692/1979 «περί προϋποθέσεων ιδρύσεως και λειτουργίας ιδιωτικών επιχειρήσεων περιθάλψεως ηλικιωμένων ή εκ κινητικής αναπηρίας ανιάτως πασχόντων ατόμων», (ΦΕΚ 204/1979), αποφασίζουμε: Καθορίζουμε τα δικαιολογητικά που απαιτούνται για τη χορήγηση αδειών ιδρύσεως και αδειών λειτουργίας, καθώς και των προσωρινών αδειών λειτουργίας των αναφερομένων στο θέμα επιχειρήσεως, ως κατωτέρω: Α. Για έκδοση άδειας ιδρύσεως: 1.Αίτηση που ν’ αναγράφει την επωνυμία της επιχειρήσεως, την έδρα, τον αριθμό των κρεβατιών και το συγκεκριμένο σκοπό της επιχειρήσεως (περίθαλψη ηλικιωμένων ή περίθαλψη ατόμων που πάσχουν ανίατα από κινητική αναπηρία). 2.Πλήρες τοπογραφικό διάγραμμα σε κλίμακα 1:500, στο οποίο να εμφανίζεται: α)Η ακριβής θέση και οι διαστάσεις του οικοπέδου, πάνω στο οποίο βρίσκεται ή πρόκειται να ανεγερθεί το κτίριο στο οποίο θα στεγασθεί η υπό ίδρυση επιχείρηση. β)Το οικόπεδο τετράγωνο, στο οποίο περιλαμβάνεται το οικόπεδο. γ)Οι δρόμοι που περιβάλλουν το οικοδομικό τετράγωνο και το πλάτος τους που είναι εγκριμένο. δ)Η θέση του κτιρίου στο οικόπεδο. ε)Η κατεύθυνση του βορρά. ς)Όταν πρόκειται για έκταση που είναι έξω από οικισμό απαιτείται να εμφανίζεται η θέση της σε σχέση με το σχέδιο πόλεως που υφίσταται. 3.Σειρά αρχιτεκτονικών σχεδίων, σε κλίμακα 1:100 ή 1:50 θεωρημένα από το οικείο Πολεοδομικό Γραφείο που να περιλαμβάνουν: α)Όλες τις κατόψεις του κτιρίου, όπου θα σημειώνονται οι διαστάσεις των χώρων, ο προορισμός του καθενός απ’ αυτούς και η θέση των επίπλων και του εξοπλισμού των χώρων αυτών. β)Οι όψεις του κτιρίου που ν’ ανταποκρίνονται πλήρως προς τις κατόψεις του. Σελ. 256,114(α) Τεύχος Θ12 Σελ. 12 γ)Δύο τουλάχιστον κατακόρυφες τομές του κτιρίου που να εμφανίζουν τον αριθμό των ορόφων και τη στάθμη του δαπέδου τους σε σχέση με καθορισμένη υψομετρική αφετηρία. 4.Επεξηγηματική, σε δύο αντίγραφα, έκθεση του μηχανικού που εκτός των άλλων να περιλαμβάνει: α)Την συγκοινωνιακή εξυπηρέτηση της περιοχής. β)Την δυνατότητα και την επάρκεια υδρεύσεως, φωτισμού, τηλεφωνικής συνδέσεως και αποχετεύσεως. γ)Την κατάσταση των οδών προσπελάσεως και το στάδιο προόδου εφαρμογής του εγκεκριμένου ρυμοτομικού σχεδίου. δ)Τον τρόπο θερμικής, υδραυλικής και ηχητικής μονώσεως του κτιρίου. ε)Το είδος της επιστρώσεως των δαπέδων και επικαλύψεων. ς)Τον τρόπο διαχωρισμού των κατηγοριών περιθαλπομένων, σε περίπτωση μικτής επιχειρήσεως. 5.Υπεύθυνη δήλωση του επιχειρηματία, στο όνομα του οποίου θα εκδοθεί η άδεια, συνταγμένη κατά το Ν.Δ. 105/1969, ότι το γήπεδο της επιχειρήσεως που πρόκειται να συσταθεί, απέχει περισσότερο από 300 μέτρα από την περίμετρο εγκριμένης βιομηχανικής ζώνης, από θορυβώδη εργοστάσια και λοιπές ανθυγιεινές ή οχληρές εγκαταστάσεις (χώροι διαθέσεως απορριμάτων, ποιμνιοστάσια, σφαγεία, χοιροστάσια, βουστάσια κλπ.). 34.Β.ξ.8 Επιχειρήσεις Περιθάλψεως Ηλικιωμένων ή Αναπήρων 6. Πιστοποιητικό ποινικού μητρώου του προσώπου στο όνομα του οποίου θα εκδοθεί η άδεια ιδρύσεως ότι αυτό δεν έχει καταδικασθεί αμετάκλητα σε οποιαδήποτε ποινή για κακούργημα ή για ένα από τα πλημμελήματα της κλοπής, υπεξαιρέσεως, απάτης, εκβιάσεως, πλαστογραφήσεως, συκοφαντικής δυσφημήσεως, κιβδηλίας, παραχαράξεως και παραβάσεως των διατάξεων, περί ναρκωτικών ή για έγκλημα που αναφέρεται στα ήθη ή δεν έχει στερηθεί λόγω καταδίκης για οποιαδήποτε αξιόποινη πράξη των πολιτικών του δικαιωμάτων και για όσο χρονικό διάστημα διαρκεί η στέρηση αυτή. 7.Όλα τα ανωτέρω δικαιολογητικά υποβάλλονται στη Διεύθυνση ή Τμήμα Κοινωνικής Προνοίας της Νομαρχίας, εις διπλούν, διαβιβάζονται δε στη συνέχεια στην Διεύθυνση Προστασίας Υπερηλίκων του Υπουργείου Κοινωνικών Υπηρεσιών μαζί με έκθεση αυτοψίας της αρμοδίας Επιτροπής ότι το γήπεδο της επιχειρήσεως συγκεντρώνει τους όρους που ορίζονται στην παρ. 2 του άρθρ. 2 του Π.Δ. 692/ 1979 και με αιτιολογημένη πρόταση για την έκδοση ή μη της αδείας ιδρύσεως, της παρ. 1 του άρθρ. 4 του Ν.Δ. 1118/1972 όπως αντικαταστάθηκε από το άρθρ. 2 του Νόμ. 877/79. Β.Για έκδοση άδειας λειτουργίας: 1.Αίτηση του προσώπου, στο όνομα του οποίου θα εκδοθεί η άδεια, που θα μνημονεύει τον αριθμό της αδείας που χορηγήθηκε για την ίδρυση και το σκοπό και επωνυμία της επιχειρήσεως. 2.Δικαιολογητικά του ή των υπευθύνων ιατρών, ήτοι: α)Άδεια ασκήσεως επαγγέλματος. β)Πιστοποιητικό εγγραφής στον Ιατρικό Σύλλογο του τόπου λειτουργίας της επιχειρήσεως. γ)Υπεύθυνη δήλωση, γραμμένη σύμφωνα με το Ν.Δ. 105/1969, του προτεινομένου ιατρού, ότι αναλαμβάνει την επιστημονική ευθύνη στην επιχείρηση. 3.Εσωτερικό Κανονισμό λειτουργίας της επιχειρήσεως. 4.Τα δικαιολογητικά αυτά υποβάλλονται στη Διεύθυνση ή Τμήμα Κοινωνικής Προνοίας της Νομαρχίας για να εκδοθεί η άδεια λειτουργίας, με απόφαση του Νομάρχου, ύστερα από γνωμοδότηση της Επιτροπής του άρθρ. 4 του Ν.Δ.1118/72 όπως τούτο αντικαταστάθηκε  με τις διατάξεις του άρθρ. 2 του Νόμ. 877/1979, ότι η επιχείρηση συγκεντρώνει τους όρους και προϋποθέσεις του Π.Δ. 692/1979 και της αδείας ιδρύσεως που εκδόθηκε κατά την προηγούμενη παρ. Α΄ 6. Η ανωτέρω απόφαση του Νομάρχου δημοσιεύεται στην Εφημερίδα της Κυβερνήσεως. Γ. Για την έκδοση των προσωρινών αδειών λειτουργίας: 1.Στις επιχειρήσεις που λειτουργούσαν μέχρι τις 20 Μαρτ. 1979 και παρείχαν, με σκοπό το κέρδος, περίθαλψη σε ηλικιωμένα ή εκ κινητικής αναπηρίας ανιάτως πάσχοντα άτομα, χωρίς άδεια, δύναται να χορηγείται προσωρινή άδεια λειτουργίας με απόφαση του Νομάρχου, με την οποία τάσσεται προθεσμία αποκλειστική όχι μεταγενέστερη από την 3η Σεπτεμβρίου 1981 (24μηνο από τη δημοσίευση του Π.Δ. 692/4. 9. 1979) για προσαρμογή των κτιριακών τους εγκαταστάσεων, προς τις προδιαγραφές που ορίζει το Π.Δ. 692/1979 ή για να εξασφαλίσουν τη μεταφορά και λειτουργία των επιχειρήσεων σε κατάλληλους χώρους. 2.Η απόφαση του Νομάρχου, περί της χορηγήσεως της προσωρινής αδείας λειτουργίας, εκδίδεται ύστερα από γνωμοδότηση της Επιτροπής της παρ. Β΄ 4 ανωτέρω, στην οποία να βεβαιώνεται ότι πληρούνται ανεκτώς οι προβλεπόμενες από το άρθρ. 1 του Π.Δ. 692/1979 γενικές υποχρεώσεις των επιχειρήσεων προς τους περιθαλπομένους. 3.Οι άδειες που έχουν χορηγηθεί μέχρι της 20 Μαρτίου του 1979 σε επιχειρήσεις που παρέχουν, με σκοπό το κέρδος, περίθαλψη σε ηλικιωμένα και από κινητική αναπηρία ανιάτως πάσχοντα άτομα, εξομοιώνονται προς τις προσωρινές και ισχύουν αποκλειστικά μέχρι της 3ης Σεπτ. 1981, οι δε επιχειρήσεις αυτές, υποχρεώνονται να προσαρμοσθούν προς τους καθοριζόμενους με το Π.Δ. 692/1979 όρους και προϋποθέσεις μέσα στην προθεσμία αυτή. (Αντί για τη σελ. 256,115) Σελ. 256,115(α) Τεύχος Θ12 Σελ. 13 Επιχειρήσεις Περιθάλψεως Ηλικιωμένων ή Αναπήρων 34.Β.ξ.8 